Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: szóló 1993. évi III. törvény 97. §-a szerint, ha az intézmény házirendjét a fenntartó jóváhagyta, azt az intézményben jól
Paragraph Index: 1093

szóló 1993. évi III. törvény 97. §-a szerint, ha az intézmény házirendjét a fenntartó jóváhagyta, azt az intézményben jól látható helyen ki kell függeszteni, és gondoskodni kell arról, hogy az a jogosultak, a hozzátartozóik és az intézmény dolgozói számára folyamatosan hozzáférhető legyen. Ezért a házirend jogszabályoknak megfelelő, jól látható helyen történő kifüggesztésének elmulasztása a jogállamiságból fakadó jogbiztonság követelményével összefüggésben okoz visszásságot. Az intézetben a jogszabály megkövetelte érdekképviseleti fórum szerepét inkább a nagycsoport tölti be, amely a mentálhigénés asszisztens vezetésével hetente tart pavilononkénti foglalkozást, a lakók és a beosztott személyzet részvételével. Az érdekképviseleti fórum gyakorlati működésének hiánya — figyelemmel a gondozottak, hozzátartozóik, valamint az intézmény dolgozóinak törvényes érdekeire is — a jogállamiságból fakadó jogbiztonság követelményével összefüggésben okoz visszásságot. II. A Szabolcs-Szatmár-Bereg Megyei Önkormányzat Szociális Foglalkoztató Intézetében a vizsgálat megállapította, hogy az otthon a kötelezett által fizetendő személyi térítési díj összegéről nem értesíti írásban, személyre szólóan a térítési díj fizetésére kötelezettet. Az otthon által biztosított ellátásért fizetendő térítési díjról az érintettek egy, az intézmény vezetője által a fenntartó rendelete alapján készített feljegyzésből értesülnek. A vizsgálat megállapítása

Source: https://magyarkozlony.hu/hivatalos-lapok/63892c428cf7f1b210cc6c71652ac2f56b85705e/dokumentumok/98a4f1bd82a98352d2f45a14582d24042e49826a/letoltes